ශ්රීලනිප මූලස්ථානයේ කලබැගෑනියක් දයාසිරි ඩාලි පාර රත් කරයි
අධිකරණ නියෝගයකින් ශ්රී ලංකා නිදහස් පක්ෂ මහ ලේකම් ධුරය තහවුරු වීමෙන් පසුව පාර්ලිමේන්තු මන්ත්රී දයාසිරි ජයසේකර මහතා ඊයේ 05දා එම තනතුරේ රාජකාරි ආරම්භ කිරීමට කොළඹ ඩාර්ලි පාරේ පිහිටි ශ්රී ලංකා නිදහස් පක්ෂ මූලස්ථානයට පැමිණීමත් සමග එම ප්රදේශයේ විශාල කලබැගෑනියක් හට ගත්තේය ඊයේ 05දා අලුයම සිට ශ්රීලනිප මූලස්ථානය අවට දැඩි පොලිස් ආරක්ෂාවක් යොදවා තිබුණු අතර පොලිස් කැරලි මර්දන ඒකකය ජල ප්රහාරක රථ ආදියද කැඳවා තිබුණි ශ්රී ලංකා නිදහස් පක්ෂ මූලස්ථානයට හා එක්සත් ජනතා නිදහස් සන්ධානයේ කාර්යාලයට ඇතුළුවන ගේට්ටුවට ඉබි යතුරු යොදා වසා දමා තිබුණි එහි පැමිණි ශ්රීලනිප සංවිධායකවරු කිහිපදෙනකු ඇතුළු පිරිසක් දයාසිරි ජයසේකර මහතාට පක්ෂ ලේකම් ධුරයේ වැඩ භාර ගැනීමට අවශ්ය පහසුකම් සැපයිය යුතු බැවින් තමාට පක්ෂ මූලස්ථානයට ඇතුළුවිය යුතු බව පැවසූහ එහිදී උසස් පොලිස් නිලධාරීන් ඔවුන්ට පැවසූයේ පක්ෂ මූලස්ථානයේ හා ගේට්ටුවේ ඉබි යතුරු කඩා දැමීමට කිසිවකුට ඉඩ දිය නොහැකි බවයි එහිදී පොලිසිය හා සංවිධායකවරුන් අතර උණුසුම් වචන හුවමාරුවක් ඇති විය අනතුරුව එම ස්ථානයට පැමිණි දයාසිරි ජයසේකර මහතා අධිකරණ නියෝගයේ පිටපතක් පෙන්වමින් පොලිසියට දන්වා සිටියේ තමාට පක්ෂ මහ ලේකම් ධුරයේ කටයුතු කිරීමට අධිකරණය මගින් අවසර ලබාදී ඇති බැවින් ඊට අවස්ථාව සලසා දෙන ලෙසයි එහිදී ද පොලිසිය පැවසුවේ පොලිසියට ලැබුණු පැමිණිල්ලකට අනුව පක්ෂ මූලස්ථානයේ ආරක්ෂාව තහවුරු කිරීම පොලිසියේ වගකීමක් බවයි එහිදී දයාසිරි ජයසේකර මහතා අධිකරණ නියෝගයේ පිටපතක් පක්ෂ මූලස්ථානයේ දොරටුවේ ඇල වූ අතර අධිකරණ නියෝගය ක්රියාත්මක කිරීම පොලිසියේ වගකීමක් බව කීවේය කෙසේ වෙතත් පක්ෂ මූලස්ථානයේ දොරගුළු විවෘත කිරීමට පොලිසිය අවසර ලබා නොදීම හේතුවෙන් පක්ෂ මූලස්ථානය ඉදිරිපිට නවතා තිබුණු ලොරියකට නැඟ ඒ මත සිට පක්ෂ මහ ලේකම් තනතුරේ වැඩ භාරගත් දයාසිරි ජයසේකර මහතාට එහි වැඩම කර සිටි භික්ෂුන් වහන්සේ නමක් පිරිත් දේශනා කර ආශිර්වාද කළ අතර රැස්ව සිටි පාක්ෂිකයෝ ජය ඝෝෂා නැඟූහ අනතුරුව ලොරි තට්ටුව මත සිට රැස්ව සිටි පිරිස ඇමතූ දයාසිරි ජයසේකර මහතා මෙසේ කීවේය අධිකරණ නියෝගයකට අනුවයි මම අද වැඩ භාර ගැනීමට පැමිණියේ පොලිසිය බැඳිලා ඉන්නවා අධිකරණ නියෝගය ක්රියාත්මක කරන්න ඊයේ මම පොලිස්පති ඇතුළු උසස් පොලිස් නිලධාරීන්ට අධිකරණ නියෝගයේ පිටපතක් යැව්වා ඒ කරලා මට කිව්වා ඒ අයට අද මට වැඩ භාරගන්න එනවා ඊට අවශ්ය පහසුකම් සපයන්න කියලා පොලිසිය කියනවා නිමල් සිරිපාලගෙන් අහල එන්නලු නිමල් සිරිපාල කවුද එයාගෙන් අහන්න පක්ෂයේ ඉන්න චෞර සභාපතිලට ඕනෑ විදියට වැඩ කරන්න මම ලෑස්ති නැහැ මමයි නීත්යනුකූල මහ ලේකම් මේ ආණ්ඩුව තව මාස දෙක තුනකින් ඉවරයි ආණ්ඩු බලය යොදාගෙන කරන මේ වගේ වැඩවලට අපි එදාට උත්තර දෙන්නම් ඇමැති බලතල වාහන ගෙවල් නැතුව ඉන්න බැරි ඇමැති කටු සූප්පු කරන අයට මේ පක්ෂය විනාශ කරන්න මම ඉන්න කල් ඉඩ දෙන්නේ නැහැ හෙට අනිද්දාට මම පක්ෂ මූලස්ථානයට ඇවිත් නිමල් සිරිපාලට එරෙහිව විනය පරීක්ෂණයක් තියලයි නවතින්නේ මේක උසාවියට අපහාස කිරීමක් මෙතන ඉන්න හැම පොලිස් නිලධාරියකුටම විරුද්ධව මම මානව හිමිකම් කොමිසමට පැමිණිලි කරනවා අධිකරණ නියෝගය ක්රියාත්මක නොකළ හැම කෙනකුටම උසාවියට අපහාස කිරීමේ චෝදනාව යටතේ නඩු පවරනවා අපි බලමු මොකද වෙන්නේ කියලා යැයි කීවේය කමල් බෝගොඩ අරුණ බෝගහවත්ත පින්තූර  සුජාතා ජයරත්න